Collectio pittaciorum
Collectio pittaciorum est collectio pittaciorum cursualium et rerum coniunctarum. Cum philatelia cognata est, quae est studium pittaciorum. Una est e gratissimis mundi populo avocamentis ex saeculo undevicensimo exeunte, cum hodiernus cursus publicus rapide cresceret. Collectio pittaciorum facta est avocamentum collectorum paene perfectum quia pittacia nova semper distribuuntur cum quaeque civitas suas proprietates per pittacia divulgare petiit. Quia nonnulla pittacia rara fiunt, internationalis pittaciorum mercatura viget.

Niger As, primum mundi pittacium cursuale, a Britanniarum Regno anno 1840 distribui coepit. Iuvenem Victoriam Reginam effinxit. Sine perforationibus (imperforatum) factum est, et ergo opus erat chartam pittaciorum forficibus secare. Exempla Nigri Assis non adhibita rarissima sunt, sed exempla adhibita quotidiana sunt, emique possunt pro $20 ad $200.

Collectores notabiles 

Nonnulli monarchae Europaei pittacia assidue collegebant, inter quos Georgius V Britanniarum Regni et Carolus II rex Romaniae. Georgius V, qui unam possedit ex pretiosissimis pittaciorum collectionibus, praeses Societatis Regiae Philatelicae facta est. Eius collectio hereditate excepit Elizabeth II Regina, quae, quamquam non philatelista intentissima, collectionem curat tegminum diei primi Britannicorum et Consortionis Populorum quam anno 1952 coepit.

Fridericus Mercury, cantor gregis Queen, pittacia puer collegit; eius puerile pittaciorum album nunc in collectione Musei et Archivi Cursualis Britannici conservatur. Ioannes Lennon, socius gregis The Beatles, etiam puer fuit collector pittaciorum; cuius album pittaciorum a Museo Cursuali Nationali conservatur.

In America, Franklinus D. Roosevelt, tricensimus secundus praeses Civitatum Foederatarum, insigniter fuit collector pittaciorum; cum praeses esset, nonnulla pittacia commemorativa Americana revera designavit. Ayn Rand senex fuit collector studiosissima. Nonnulli ludiones athletaeque famosi collectores sunt.

Notae

Bibliographia 
 Cabeen, Richard McP. 1979. SStandard Handbook of Stamp Collecting. Sicagi: Collectors Club of Chicago. ISBN 0-690-01773-1.
 Courtney, Nicholas. 2004. The Queen's Stamps: The Authorised History of the Royal Philatelic Collection. Londinii: Methuen. ISBN 0-413-77228-4.
 Klug, Janet. Guide to Stamp Collecting. Smithsonian/Collins. ISBN 0-06-134139-8 (Children's/Young Adult)
 Nankivell, Edward J. 1902. Stamp Collecting as a Pastime: Stanley Gibbons Philatelic Handbooks. Dodo Press. ISBN 1-4065-3058-1. Situs interretialis.
 Phillips, Stanley. 1983. Stamp Collecting: A guide to modern philately. Ed. retractata. Londinii: Stanley Gibbons. ISBN 0-85259-047-4.
 Watson, James. How to start Stamp Collecting. Londinii: Stanley Gibbons. ISBN 0-85259-617-0.

Nexus externi 

 LearnAboutStamps.com
 PhilaTalk.com
 Caring for stamps & postal history
 Dictionarium Philatelicum. Anglice, Theodisce, Francogallice.
 StampNews.com
 Stamp Story. Pellicula anni 1955 de collectione pittaciorum

 
Termini philatelici